હેડલીએ ભાજપની તરફેણમાં જુબાની આપી હોવા છતાં એ પ્રકારનો અતિઉત્સાહ ભાજપને ભારે પડ્યો. કારણ કે હેડલી એક આતંકવાદી છે, જેના નિવેદનની કાયદાકીય મર્યાદાઓ પણ છે. ભાજપ સરકાર સાચી છે તેવું વર્ષો પહેલાં હાઇકોર્ટે પ્રમાણપત્ર આપ્યુ હોવા છતાં હેડલીના નિવેદનનો રાજકીય લાભ લેવાનાં પ્રયાસની ભાજપને ભવિષ્યમાં પણ આકરી ટીકા સહન કરવી પડે. આ કેસમાં સૌથી વધુ સહન કરનાર પૂર્વ આઇ.પી.એસ.અધિકારી ડી.જી.વણઝારાએ પરિપક્વતા દાખવી હોવાની ચર્ચા રાજ્યના આઇ.પી.એસ.અધિકારીઓમાં ચાલી રહી છે. વણઝારાએ સ્પષ્ટ કહ્યું કે પોતાને હેડલી જેવા આતંકવાદીના પ્રમાણપત્રની જરૃર નથી. આ નિવેદનથી ભાજપ રાજકારણ શીખે તેમ કેસ સાથે જોડાયેલા અને સરકારની સેવામાં પરત આવેલા અધિકારીઓમાં માની રહ્યાં છે.